APROBACIÓN DAS BASES DE SUBVENCIÓNS DIRIXIDAS A ENTIDADES SEN FINS DE LUCRO PARA ACTUACIÓNS NO ÁMBITO DOS SERVICIOS SOCIAIS, SOCIOSANITARIOS E DA XUVENTUDE NA PROVINCIA DE PONTEVEDRA NO ANO 2018
ADMINISTRACIÓN LOCAL — Provincial — Deputación Provincial (Subvencións e axudas, 27/02/2018)

A Xunta de Goberno desta Deputación na súa sesión ordinaria do día 2 de febreiro de 2018 adoptou, entre outros, o acordo de aprobar as bases de subvencións dirixidas a entidades sen fins de lucro para actuacións no ámbito dos servizos sociais, sociosanitarios e da xuventude na provincia de Pontevedra no ano 2018. A Deputación de Pontevedra, no marco das súas competencias, préstalles o seu apoio ás entidades de iniciativa social no ámbito dos servizos sociais especializados. Estas entidades teñen como obxectivo a realización de proxectos ou actividades dentro da provincia orientadas á intervención, asistencia, integración social e laboral, prevención e promoción do benestar daqueles colectivos que, atendendo ás súas especiais circunstancias, precisan dunha maior especificación técnica e interdisciplinar na súa intervención. De conformidade co establecido na Ordenanza reguladora das subvencións da Deputación de Pontevedra, nas bases de execución do Orzamento provincial e demais normativa de pertinente aplicación, convócanse as subvencións destinadas a entidades sen fins de lucro para actuacións no ámbito dos servizos sociais, sociosanitarios e da mocidade na provincia de Pontevedra, que se rexerán polas seguintes O obxecto destas bases é a regulación da concesión, en réxime de concorrencia competitiva, de axudas económicas a entidades e asociacións de carácter social sen ánimo de lucro para a realización de actividades na área dos servizos sociais, sociosanitarios e da mocidade na provincia de Pontevedra no ano 2018, dentro dos niveis de actuación que se establecen na Lei de servizos sociais de Galicia (LSSG) e cumprindo os requisitos que se indican nestas bases. Concederanse as subvencións atendendo aos principios de publicidade, transparencia, concorrencia, obxectividade, igualdade, non discriminación e eficacia no cumprimento dos obxectivos fixados ao establecelas e de eficiencia na asignación dos recursos públicos. Serán subvencionables aqueles proxectos, programas e actividades de asociacións de carácter social e entidades sen ánimo de lucro que se desenvolvan no ámbito territorial da provincia de Pontevedra e que se dirixan aos seguintes colectivos: A) Familia e infancia B) Persoas maiores C) Persoas con diversidade funcional D) Emigrantes, inmigrantes e minorías étnicas E) Persoas en risco de exclusión social F) Persoas drogodependentes ou con outros trastornos adictivos G) Mocidade H) Sociosanitarios I) Colectivos con outros problemas que poidan ser obxecto de intervención social A título enunciativo e non taxativo, serán gastos subvencionables os custos directos e indirectos do programa, proxecto ou actividade subvencionada: 3.1. Custos directos Entenderanse como custos directos aqueles que resulten imprescindibles para a posta en marcha do proxecto, vinculados á execución da intervención e que financien a consecución dos seus obxectivos. Para os efectos da concesión da axuda teranse en conta: 3.1.1. Materiais consumibles: considéranse os gastos consumibles en prazos inferiores a un ano, tales como material de escritorio, material informático, material de formación, materiais de reprografía e imprenta 3.1.2. Persoal: os gastos de persoal subvencionables poderán incluír salarios e seguros sociais do persoal afecto ao proxecto a cargo da entidade 3.1.3. Servizos técnicos e profesionais requiridos para a realización de análise de necesidades, diagnósticos, capacitacións, seminarios, informes etc. previstos para a execución do proxecto A entidade poderá subcontratar a execución total ou parcial da actividade que constitúe o obxecto da subvención, de conformidade co previsto na normativa de subvencións. Nese caso, no momento da solicitude deberase presentar un orzamento detallado dos servizos que prestará a entidade subcontratada. En ningún caso poderá concertarse polo beneficiario a execución total ou parcial das actividades subvencionadas con: a) Persoas ou entidades incursas nalgunha das prohibicións do artigo 13 da Lei 38/2003, de 17 de novembro, xeral de subvencións (LXS) b) Persoas ou entidades que percibisen outras subvencións para a realización da actividade obxecto de contratación c) Intermediarios ou asesores nos que os pagos se definan como unha porcentaxe de custo total da operación, a menos que este pago estea xustificado con referencia ao valor de mercado do traballo realizado ou dos servizos prestados d) Persoas ou entidades vinculadas co beneficiario, salvo que concorran as seguintes circunstancias: 1.ª Que se obteña a autorización previa expresa do órgano concedente 2.ª Que o importe subvencionable non exceda o custo no que incorra a entidade vinculada. A acreditación do custo realizarase na xustificación nos mesmos termos establecidos para a acreditación dos gastos do beneficiario e) Persoas ou entidades solicitantes de axuda ou subvención na mesma convocatoria e programa que non obtivesen subvención por non reunir os requisitos ou non alcanzar a valoración suficiente Non se admitirán como gastos subvencionables os gastos de manutención nin os de desprazamento, agás que a entidade solicitante especifique claramente a necesidade e a adecuación deses gastos á finalidade que se pretende subvencionar.3.2. Custos indirectos Considéranse custos indirectos os gastos propios do funcionamento regular da entidade solicitante que resulten da formulación e execución do proxecto: gastos de aluguer e/ou mantemento de instalacións (luz, auga, teléfono etc.); o IVE, cando non sexa recuperable polo solicitante; así como os impostos necesarios para a posta en marcha da subvención, sempre que o beneficiario os aboe efectivamente. Non poderán superar o 5 % dos gastos directos do orzamento. Estes gastos imputaranse á actividade subvencionada na parte que razoablemente corresponda, de acordo cos principios e normas de contabilidade xeralmente aceptados e, en todo caso, na medida en que tales gastos se correspondan co período no que efectivamente se realiza a actividade.3.3. Cando o proxecto presentado se corresponda coa única actividade xeral da entidade (prestación de servizo continuado) consideraranse como gastos directos todos os da entidade, que deberán estar reflectidos no apartado de gastos directos do orzamento.3.4. Tamén será obxecto de subvención calquera outro gasto directo ou indirecto non especificado nos apartados anteriores que garde relación directa coa actividade obxecto da subvención e que a entidade beneficiaria xustifique.3.5. En ningún caso terán a condición de gastos subvencionables: Poderán obter a condición de beneficiarias as entidades sen ánimo de lucro que realicen as súas actividades de acordo co establecido na cláusula segunda, que soliciten unha única subvención con cargo a esta convocatoria e reúnan, cando finalice o prazo de presentación de solicitudes, os seguintes requisitos: a. Libro diario de ingresos e gastos b. Liquidación anual de ingresos e gastos c. Libro de inventario O funcionamento da entidade deberá ser de carácter democrático, garantindo a participación das usuarias e usuarios. Só se poderá conceder unha subvención por cada entidade. Para estes efectos, consideraranse como unha soa entidade todas aquelas nas que as socias e socios ou membros da xunta directiva sexan comúns nunha porcentaxe superior ao 50 %, e vinculadas, nos termos establecidos na LXS e nas súas normas de funcionamento e as que puidesen encaixar no concepto de grupo, nos termos dispostos no Código de comercio. A contía prevista para esta convocatoria de subvencións, con cargo á aplicación 18/231.2313.480.02 do Orzamento xeral da Deputación para o ano 2018, ascende a 499.000,00 euros, que representa o máximo de obrigas que se poden adquirir con cargo a esta convocatoria, sen prexuízo da súa eventual ampliación. No seu caso, ampliarase o crédito tendo en conta o disposto no artigo 58 do Regulamento da Lei xeral de subvencións (RLXS). A contía máxima da subvención que pode percibir cada entidade non poderá exceder os seis mil (6.000,00) euros. As contías de cada subvención serán aprobadas pola Xunta de Goberno tras a proposta previa da comisión de valoración, de acordo cos criterios establecidos na base décimo primeira. Como regra xeral o importe máximo da subvención para cada proxecto non poderá exceder o 80 % do seu orzamento.7.1. As persoas ou entidades beneficiarias das subvencións deberán cumprir as obrigas esixidas polo réxime xurídico das subvencións que resulten de aplicación, especialmente as seguintes: 7.1.1. Realizar en prazo a finalidade obxecto da subvención e presentar en forma e prazo a xustificación.7.1.2. Levar a cabo as medidas de difusión nos termos establecidos nas bases da convocatoria, tanto na súa forma coma en prazo, e deberán ter a mesma relevancia que as medidas de difusión realizadas para outros entes cofinanciadores da finalidade subvencionada. Só se excluirán desta obriga as subvencións nas que, pola súa natureza, a publicidade poida ser contraria ao respecto e salvagarda da honra, a intimidade persoal e familiar das persoas físicas e calquera outra na que, pola súa imposibilidade material, se xustifique a súa exención na convocatoria.7.1.3. As persoas ou entidades beneficiarias deberán pagarlles aos seus acredores durante o período de realización da finalidade subvencionada. Con todo, as persoas ou entidades beneficiarias que teñan dificultades de tesourería poderán pagar unha vez cobren a subvención, e deberán realizar o pago no prazo máximo dun mes desde que se produza este cobro.7.1.4. As persoas ou entidades beneficiarias deberán pagar preferentemente por medio de entidades financeiras. O pago por medio de instrumentos de entidades financeiras será obrigatorio nos seguintes casos: i. Pagamentos que superen o importe de 900 euros. ii. Cando a persoa ou entidade beneficiaria non conte con contabilidade. Neste caso só se terán en conta para efectos de xustificación os gastos pagados desta forma.7.2. Ademais das obrigas previstas no artigo 14 da LXS, as persoas ou entidades beneficiarias terán que: 7.2.1. Comunicar calquera eventualidade ou circunstancia que altere ou dificulte o desenvolvemento da finalidade subvencionada; estas modificacións poderán facer variar a contía da subvención aprobada.7.2.2. Comunicar cando, debido á acumulación de subvencións ou axudas recibidas para o mesmo fin, o conxunto destas supere o custo total da actividade subvencionada, caso no que o importe da subvención deberá ser obxecto de modificación. As subvencións ás que se refire esta convocatoria son compatibles coa percepción doutras subvencións, axudas ou ingresos para a mesma finalidade, procedentes de calquera das administracións e entes públicos ou privados, pero en ningún caso o conxunto das axudas recibidas poderá superar o 100 % do custo da actividade ou proxecto subvencionado. Neste caso deberán de comunicalo, co obxecto de minorar o importe da subvención. As subvencións ás que se refire esta convocatoria son incompatibles coa percepción de subvencións de carácter nominativo. As actuacións que sexan subvencionadas de acordo co establecido nesta convocatoria non serán compatibles con outras concedidas por outros servizos do organismo provincial para a mesma finalidade no exercicio 2018. As solicitudes formalizaranse nos modelos normalizados que se facilitarán no Rexistro xeral da Deputación, no da súa oficina de Vigo ou en www.depo.es.Dado que se establece un réxime de concorrencia competitiva para a concesión destas axudas, e atendendo ao principio de igualdade, a non presentación do proxecto descritivo da actividade para a que se solicita a subvención seguindo a orde e o formato establecido nesta base, xunto á solicitude, no prazo establecido na base décima constituirá un defecto non emendable e comportará a inadmisión a trámite da solicitude. As solicitudes (código SIA: 288331) deberán ir acompañadas da seguinte documentación: 9.1. Proxecto descritivo da actividade para a que se solicita a subvención, asinado pola persoa representante da entidade. Debe ser claro e realista e ter unha extensión máxima de 10 folios a unha cara e tamaño de letra 12. Todas as entidades deberán presentar os proxectos seguindo a estrutura establecida nestas bases; os puntos non desenvolvidos non serán obxecto de valoración. A/ Denominación ou nome do proxecto B/ Antecedentes e breve descrición xeral C/ Detección de necesidades e xustificación D/ Obxectivos e fins que persegue E/ Ámbito territorial de actuación F/ Persoas beneficiarias directas e indirectas do proxecto G/ Temporalización (definir número de horas totais do proxecto, meses de intervención segundo as diferentes fases do proxecto ou actividade con cronograma, horas semanais) H/ Metodoloxía empregada I/ Recursos humanos, materiais e económicos dedicados ao proxecto Os proxectos que inclúan a programación de cursos de formación deben concretar os medios humanos e materiais que utilizarán en función do número de alumnas e alumnos, tendo en conta que as facturas xustificativas deberán axustarse a eses conceptos. J/ Avaliación e difusión 9.2. Declaración responsable 9.3. Orixinal ou copia compulsada da certificación actualizada dos datos bancarios co nome da entidade peticionaria 9.4. Xustificante dos datos actualizados da inscrición no Rexistro Único de Entidades Prestadoras de Servizos Sociais da Xunta de Galicia 9.5. Memoria xeral explicativa das características substanciais da entidade solicitante para valorar a súa capacidade, que inclúa un organigrama, información sobre as persoas socias, as actividades realizadas no último ano e a previsión das actuacións do ano en curso 9.6. Se a entidade posúe certificados de calidade vixentes (ISO, EFQM, SGSI etc.), premios ou o certificado de declaración de entidade de utilidade pública, deberá presentalos xunto coa solicitude da subvención Se a solicitude non reúne os requisitos, tal e como sinala o artigo 66 da Lei 39/2015, de 1 de outubro, do procedemento administrativo común das administracións públicas (LPACAP), requiriráselle ao interesado que nun prazo de 10 días hábiles emende as faltas ou presente os documentos preceptivos. Transcorrido o prazo sen que a solicitude fose emendada, e previa resolución da Deputación de acordo co establecido no artigo 68 da LPACAP, considerarase desistida. Estas bases reguladoras publicaranse no Boletín Oficial da Provincia de Pontevedra (BOPPO) e, posteriormente, remitirase a convocatoria á Base de Datos Nacional de Subvencións (BDNS), que será a que traslade o seu extracto ao BOPPO, sen prexuízo da súa inserción en www.depo.es e no taboleiro de anuncios. O prazo para a presentación de solicitudes empezará o día seguinte ao da publicación do extracto da convocatoria no BOPPO e finalizará no prazo de 20 días naturais. A presentación da solicitude implicará que se autoriza a Deputación para o tratamento automatizado de todos os datos contidos nela. As solicitudes presentadas fóra do prazo anteriormente establecido non serán admitidas nesta convocatoria. As solicitudes presentaranse no Rexistro xeral da Deputación ou en calquera das oficinas do rexistro da institución provincial. Tamén poderán entregarse mediante o Rexistro electrónico da Deputación de Pontevedra (sede. depo. es), de conformidade co establecido no artigo 16 da LPACAP. No caso de enviarse por correo postal (ao Rexistro da Deputación) o envío deberá ser certificado co selo de Correos no formulario da solicitude para garantir que a data de remisión está incluída no prazo de presentación de solicitudes desta convocatoria. As solicitudes remitidas por correo que non cumpran este requisito teranse por presentadas para todos os efectos no mesmo día no que teñan entrada no Rexistro da Deputación, independentemente da data de presentación na oficina de Correos. Cando a solicitude se remita por correo postal deberase enviar a folla de solicitude ao seguinte correo electrónico: cohesionsocialexuventude@depo. es. A adxudicación das subvencións farase mediante concorrencia competitiva, seguindo os principios de igualdade, transparencia, non discriminación e obxectividade. As puntuacións alcanzadas serán as que determina a subvención obxecto de concesión, tendo en conta que cada solicitude poderá ser valorada cun máximo de 100 puntos. As solicitudes que non obteñan unha puntuación superior a 40 puntos quedarán automaticamente excluídas da convocatoria. Os proxectos que cumpran os requisitos sinalados nestas bases reguladoras serán avaliados segundo os seguintes criterios: 10.1. Criterios relacionados coa entidade, ata 30 puntos, desagregados da seguinte forma: 10.1.1. Antigüidade da entidade desde a súa constitución, que determinará a experiencia no sector (máximo 7 puntos) 10.1.2. Coordinación e colaboración (máximo 7 puntos) 10.1.3. Recursos humanos ao servizo da entidade (máximo 10 puntos) A/ Persoal indefinido B/ Persoal de carácter non indefinido ao servizo da entidade 10.1.4. Calidade do servizo e traxectoria da entidade (máximo 6 puntos) 10.2. Criterios relacionados coa execución e o contido do proxecto técnico, ata 70 puntos, desagregados do seguinte xeito: 10.2.1. Antecedentes (máximo 3 puntos) 10.2.2. Ámbito de actuación do proxecto (máximo 5 puntos) 10.2.3. Persoas beneficiarias directas da actividade ou proxecto (máximo 4 puntos) 10.2.4. Coeficiente de financiamento ou capacidade de autofinanciamento (máximo 8 puntos) *O coeficiente de financiamento defínese como o cociente entre o importe da subvención solicitada e o importe do orzamento de gastos presentados pola entidade.10.2.5. Proxecto técnico (máximo 50 puntos) Detección de necesidades e xustificación (máximo 6 puntos) Pola xustificación do proxecto e detección de necesidades que conteña a participación das persoas destinatarias. Obxectivos do proxecto (máximo 6 puntos) Pola descrición dos obxectivos xerais, específicos e obxectivos operativos. Temporalización (máximo 10 puntos) Polas horas totais do proxecto, horas de intervención directa, meses de execución, horas semanais de actividade etc. Metodoloxía (máximo 4 puntos) Pola definición da metodoloxía, ferramentas, técnicas e instrumentos adaptados ás necesidades das persoas usuarias. Recursos humanos (máximo 6 puntos) Por persoal especializado para levar a cabo a actividade durante toda a súa execución. Recursos materiais (máximo 4 puntos) Pola optimización de recursos materiais, emprego de novas tecnoloxías, elaboración de materiais propios etc. Avaliación e difusión (máximo 4 puntos) Pola descrición do proceso avaliativo e de difusión, definición de indicadores e ferramentas e instrumentos de avaliación. Calidade técnica do proxecto (máximo 10 puntos) Pola calidade e coherencia xeral do proxecto, desenvolvemento das boas prácticas e accións innovadoras, medidas de atención á diversidade e promoción da inclusión. Por contar con criterios de valor coma: eficacia, eficiencia, pertinencia, impacto e viabilidade. A instrución do procedemento de concesión de subvencións realizaraa a xefa do Servizo de Cohesión Social e Xuventude e comprenderá as seguintes fases: Existirá unha única comisión de valoración, que examinará e valorará todas as solicitudes recibidas. Os expedientes que cumpran os requisitos de admisión, unha vez revisados e, se é o caso, completados, remitiranse á comisión de valoración, que terá a función de valoralos segundo os criterios de concesión e baremo recollidos nestas bases. A composición da comisión de valoración será a seguinte: Presidencia: a presidenta da Deputación ou a deputada ou deputado provincial en quen delegue Vogais: Secretaría: unha funcionaria ou funcionario do citado servizo, que actuará con voz e sen voto A comisión de valoración procederá ao exame e ao estudo das solicitudes de subvencións presentadas, conforme aos criterios sinalados anteriormente. A comisión poderá solicitar, motivadamente, os informes que estime necesarios para resolver as peticións. O prazo de emisión será de 10 días hábiles. Así mesmo, poderá excluír da valoración as entidades que, de conformidade coa documentación presentada, sexan cualificadas como tecnicamente insolventes ou soliciten axudas para a realización de proxectos ou actividades inviables ou economicamente non xustificadas. O procedemento de concesión das axudas é o de concorrencia competitiva. A contía obterase de aplicarlle un cociente á puntuación que resulte segundo a base décimo primera. A comisión, unha vez avaliadas as solicitudes, á vista da dispoñibilidade orzamentaria e de acordo cos criterios de valoración previstos na convocatoria, realizará unha proposta de resolución na que se concretará o resultado da valoración efectuada, a relación das entidades solicitantes para as que se propón a concesión da subvención coa súa contía e, no caso das excluídas, o motivo da exclusión. A proposta de resolución será aprobada pola Xunta de Goberno, á vista do expediente e do informe debidamente motivado da comisión. A resolución da concesión notificarase, de conformidade co establecido no artigo 40 da LPACAP. Sen prexuízo da obriga de resolver, de acordo co disposto nos artigos 21 e 22 da LPACAP, transcorridos seis meses a partir do día seguinte ao de finalización do prazo de presentación da solicitude sen que se lles notifique a resolución expresa aos interesados considerarase desestimada por silencio administrativo. As subvencións concedidas entenderanse aceptadas se os beneficiarios non se opoñen ou non as rexeitan expresamente no prazo de dez días hábiles contados desde a súa notificación. Tal como se establece no artigo 64 do Regulamento da LXS, unha vez notificada a resolución da concesión, a entidade beneficiaria poderá solicitar a modificación da resolución de concesión, incluídos os prazos de execución e xustificación, e non poderá variarse o destino ou finalidade da axuda concedida. A solicitude de modificación deberá presentarse de forma inmediata á aparición das circunstancias que a motiven e con antelación á finalización do prazo de execución inicialmente concedido; o acto polo que se acorde a modificación da resolución de concesión da subvención será adoptado polo órgano que a concedeu, previo informe da comisión avaliadora.14.1. Despois de notificada a aprobación das axudas concedidas e de ser realizada a actividade, as entidades beneficiarias deberán xustificalas antes do 31 de xaneiro de 2019 (incluído). O órgano competente poderá outorgar unha ampliación do prazo de xustificación que non exceda da metade do prazo inicial e sempre que con iso non se prexudiquen dereitos de terceiros (artigo 70 do Regulamento da LXS). Os gastos xustificados deberán axustarse aos conceptos establecidos no orzamento inicial; establécese unha porcentaxe de desviación máxima no custo dos diferentes conceptos da actividade subvencionada con respecto ao orzamento inicial pormenorizado dun máximo do 20 %. 14.2. Para cobrar a axuda concedida as entidades deberán estar ao corrente das súas obrigas coa Deputación, situación que determinará de oficio a propia institución provincial a través do Servizo de Intervención.14.3. As entidades beneficiarias someteranse aos procedementos de control ou auditoría que realice este Servizo, polos seus propios medios ou a través de empresas colaboradoras. Como resultado deste procedemento poderáselles esixir responsabilidade administrativa.14.4. Os beneficiarios das subvencións provinciais deberán utilizar, con carácter xeral, formas de pago a terceiros que poidan acreditarse mediante un documento expedido por unha entidade financeira no que queden identificados o beneficiario, o importe e a data de pago (tarxetas bancarias de crédito ou débito, talóns nominativos, transferencias bancarias etc.). Só poderán utilizar o pagamento en metálico cando non sexa posible outra forma alternativa. O incumprimento desta disposición para algún gasto implicará que este se considere non subvencionable, de conformidade cos artigos 72.2, 75.2 e 89 do Regulamento da LXS, en relación cos artigos 31.2 e 37 da LXS, sempre que o gasto supere o importe de novecentos (900,00) euros.14.5. A entidade beneficiaria da subvención deberá pagar os seus gastos xustificativos antes do transcurso dun mes, contado a partir do día da percepción da subvención. Ademais, deberá presentar o correspondente xustificante bancario do citado pago no Servizo de Cohesión Social e Xuventude da Deputación para incorporalo ao expediente. En caso contrario, este gasto considerarase como non válido a efectos de xustificación da subvención.14.6. Facer constar a colaboración da Deputación de Pontevedra en toda a información (impresa, informática ou audiovisual) que se faga das actividades ou dos investimentos subvencionados e na súa páxina web. Deberase achegar un documento probatorio: foto, folla de xornal ou captura de pantalla da web. As normas de imaxe institucional pódense consultar a través da seguinte dirección de correo electrónico: cohesionsocialexuventude@depo. es. A difusión da orixe da subvención realizarase co mesmo tamaño e nas mesmas condicións de visibilidade que as dos outros financiadores.14.7. Para percibir a subvención concedida as entidades deberán presentar a seguinte documentación: 14.7.1. Facturas ou documentos análogos con valor probatorio no ámbito mercantil e administrativo polo importe da subvención concedida, indicando en cada factura o número de unidades, os prezos unitarios destas e o custo total de cada unha. As facturas estarán debidamente conformadas co xustificante de recepción do beneficiario da subvención e co selo do acredor (as facturas ou documentos análogos deberán gardar a mesma orde relacionada na conta xustificativa). 14.7.2. Conta xustificativa dos gastos polo importe total do orzamento presentado pola entidade, na que se determinará o custo ou o gasto total da actividade subvencionada. Poñerase de manifesto que os gastos que figuran na conta xustificativa foron aplicados á finalidade para a que foi concedida a axuda. Indicarase que o resto dos xustificantes da conta se atopan no domicilio da entidade beneficiaria a disposición da Deputación para o seu exame, tal e como se establece na base 25.8.2. c das de execución do vixente Orzamento provincial. Na conta xustificativa definiranse, no apartado “concepto”, a causa do gasto e a porcentaxe de imputación deste ao proxecto.14.7.3. Documento probatorio da difusión da colaboración da Deputación na actividade subvencionada.14.7.4. Memoria xustificativa do cumprimento das condicións establecidas na solicitude da subvención.14.7.5. Ficha para a xustificación da subvención Para pagar a subvención terase en conta: O pago da subvención efectuarase por transferencia á conta bancaria indicada pola entidade. Unha vez finalizado o prazo establecido nas bases para a xustificación da subvención e a prórroga concedida, no seu caso, sen que a entidade beneficiaria presente a documentación xustificativa, o Servizo de Cohesión Social e Xuventude requiriralle á entidade beneficiaria que a presente no prazo improrrogable de 15 días hábiles, contados a partir do día seguinte ao da notificación. Neste requirimento notificaráselle que incorreu nunha infracción leve, tipificada no artigo 56. a da LXS, penalizada cunha multa de entre 75 e 900 euros. Do mesmo xeito, en caso de presentación incompleta ou defectuosa o beneficiario só terá un período de emenda improrrogable de 10 días hábiles. A falta de presentación da documentación neste prazo supoñerá a perda da subvención e as demais responsabilidades previstas na LXS. As axudas concedidas deberán devolverse ou reintegrarse nos seguintes casos: As bases da convocatoria e cantos actos administrativos deriven delas e das actuacións da comisión de valoración poderán ser impugnados nos casos e na forma previstos na Lei 39/2015, de 1 de outubro, do procedemento administrativo común, e na Lei 29/1998, de 13 de xullo, reguladora da xurisdición contencioso-administrativa. O marco normativo polo que se rexerán as subvencións concedidas pola Deputación está constituído polas normas que conteñan prescricións relativas ás subvencións ou sexan susceptibles de producir efectos no devandito ámbito, en particular: Para o non disposto nesta convocatoria contemplarase o establecido nas bases de execución do Orzamento xeral da Deputación de Pontevedra para o exercicio 2018, na Ordenanza reguladora e na demais normativa de aplicación. Pontevedra, 19 de febreiro de 2018 A DEPUTADA O SECRETARIO Digna Rosa Rivas Gómez Carlos Cuadrado Romay